L 144/320
LV
Eiropas Savienības Oficiālais Vēstnesis
23.5.2022.
(a) Veicot pirmo un otro OVP-RO pētījumu, tehniskais sekretariāts veic novērtējumu par bioloģiskās daudzveidības nozīmīgumu nozarei/apakšnozarei(-ēm), kas ietilpst PVPKN darbības jomā.
Minēto novērtējumu var balstīt uz ekspertu spriedumu, uz ACN vai iegūt ar citiem līdzekļiem, kas jau ieviesti nozarē.
Novērtējumu skaidri izskaidro pirmā un otrā OVP-RO ziņojuma speciālā iedaļā.
(b) Pamatojoties uz iepriekš minēto, OVPNN skaidri izskaidro, kāpēc bioloģisko daudzveidību uzskata vai neuzskata par būtisku.
Ja tehniskais sekretariāts nosaka, ka pastāv būtiska ietekme uz bioloģisko daudzveidību, tas kā papildu vides informāciju apraksta, kā OVPNN lietotājs novērtē ietekmi uz bioloģisko daudzveidību un ziņo par to.
Lai gan tehniskais sekretariāts var noteikt, kā bioloģisko daudzveidību novērtē un kā par to ziņo OVPNN (attiecīgā gadījumā), var izmantot šādus ieteikumus: 1.
Izsaka (novērsto) ietekmi uz bioloģisko daudzumu kā procentuālo daļu no materiāla, kas nāk no ekosistēmām, kuras ir pārvaldītas, lai saglabātu vai uzlabotu apstākļus bioloģiskajai daudzveidībai.
To pēc tam pierāda ar bioloģiskās daudzveidības līmeņu, ieguvumu vai zaudējumu regulāru uzraudzību un ziņošanu (piemēram, sugu bagātības zudums par mazāk nekā 15 %, bet tehniskais sekretariāts var noteikt savu līmeni, ja vien tas tiek pienācīgi pamatots).
Novērtējumā būtu jānorāda materiāli, kuru cikls beidzas galaproduktos, un materiāli, kas izmantoti ražošanas procesā.
Piemēram, ogles, ko izmanto tērauda ražošanas procesos, vai soja, ko izmanto piena govju barošanai, u. tml.; 2.
Papildus paziņo to materiālu procentuālo daļu, par kuriem nav atrodama pārraudzības ķēdes vai izsekojamības informācija; 3.
Kā aizstājēju izmanto sertifikācijas sistēmu.
Tehniskais sekretariāts nosaka, kuras sertifikācijas shēmas sniedz pietiekamus pierādījumus, lai nodrošinātu bioloģiskās daudzveidības saglabāšanu, un apraksta izmantotos kritērijus (9).
A.3.2.7.2.
Pa p i l d u t e h n i s k ā i n f o r m ā c i j a OVPNN uzskaita papildu tehnisko informāciju, ko paziņo / kas būtu jāpaziņo / ko var paziņot.
Ja darbības jomā ietilpstošā PP produkts ir starpprodukts, OVPNN pieprasa šādu papildu tehnisko informāciju: 1.
Biogēnā oglekļa saturu pie rūpnīcas vārtiem (fizisko saturu) paziņo OVP pētījumā.
Ja to iegūst no autohtona meža, OVPNN pieprasa, lai atbilstošās oglekļa emisijas tiktu modelētas ar vienkāršo plūsmu “(zemes izmantošanas maiņa)”; 2.
Paziņo reciklēto saturu (R1); 3.
Attiecīgā gadījumā — rezultāti ar lietojumam raksturīgām aprites pēdas formulas A vērtībām.
A.3.2.8.
Pieņēmumi un ierobežojumi OVPNN iekļauj sarakstu ar ierobežojumiem, ko piemēro OVP pētījumam, pat ja to veic saskaņā ar OVPNN.
Tehniskais sekretariāts precizē, ar kādiem nosacījumiem OVPNN ļauj salīdzināt organizācijas, kas pieder pie vienas nozares un/vai apakšnozares (piemēram, normalizējot OVP profilu pret organizācijas gada apgrozījumu).
OVPNN uzskaita ILCD-EL atbilstošās datu kopas, kas izmantotas, modelējot reprezentatīvo(-ās) organizāciju(-as) un datu trūkumus.
(9) Noderīgs standartu pārskats ir atrodamas vietnē http://www.standardsmap.org/.